a Magyar Űttörök Szövetségének 
lapja, 3-7 éves gyerekeknek. 


Kiadja az Ifjúsági Lap- és 
Könyvkiadó Vállalat. 
Felelős kiadó: 
dr. Király G. István. 
Kiadóhivatal: 

Bp., Révay u. 16. 1374. 
Telefon: 116-660 


80,0559 Kossuth Nyomda, Budapest 
Felelős vezető: 
Bode István vezérigazgató 


Terjeszti a Magyar Posta. 
Előfizethető bármely 
hírilapkézbesítő postahivatalnál, 

a Posta hírlapüzleteiben és a Hírlapelöfizetési és 
Lapellátási 
Irodánál (MELIR) 
Budapest XII., Lehel u. 10./a. 
közvetlenül vagy postautalványon, 
valamint átutalással a 
HELIR 215.96162 
pénzforgalmi jelzöszámára. 
Előfizetési dij: 
negyedévre 22,50, 
félévre 45 Ft 
egy évre 90 Ft, 

INDEX 25.193 HU-ISSN 0230-1032 


Szerkesztőségi 
Budapest XI., Oriay u, 4. 
Levélcím: 

Budapest, Postafiók 112. 1402, 
Telefon: 668-457 


Főszerkesztő: DÖBRENTEY ILDIKÓ 
Olvasószerkesztö: Baktay Miklós 
Képszerkesztő: Pócs Mara 
Levelező: Forgách Balázs 
Adminisztrátor: Bálint Lajosné 


A beküldött kéziratokat 
nem örizzük meg 
és nem küldjük vissza. 
XXXII. évfolyam.10. szám, 


Fotó: Katkó Tamás 


meglesi Gáspárt 


október harmincadikán A 


Grafika: Nagy Krisztina és Katona Gyöngyi 


1989. owászst jó. 
ere 


TA err 


CGARNOK 
ESZ BEA] 


Deatöfi Csarnokban október harmincadikán 


GRYUUS VILMOS — SZILÁGYI DOMOKLOS 


OSZ SZELE ZÜMMÖG 


SZEPESI ATTILA 


Csapongó 
denevérek 


ALUSZIK. A NYÁR. AKAR , 


Fönn az esti égen 
fogas bőregér, 
homályban keringő 
csapat denevér. 


Mind csapongva szálldos, 
mind szúnyogra les — 
röptük mint az álom, 
bársonypuha nesz. 


Kormos felleg ormán 
föl-le szállanak, 

Hold fényébe mártják 
puha szárnyukat. 

At SZT DEAN 
h szítta, rostáló s kő jerejds zsét A rétről a tátika hiányzik. 


Hódossy Sándor, Köi d 
. Horváth Bianka, Dunaújváros 


Németh István, Kecel 

Némeh Júlia, Kaposvár 

Nagy Andika, Beregszász 
Németh Máté, Budapest 
Peremiczki Gábor, Kistokaj 
Selei Adrienn, Monor 

Zental Lili, Budapest 

Varga Tibike, Püspökhatvan 
Verebélyi Dániel, Mátraverebély 


HORGAS BÉLA 


Mondok egy mesét 


Mondok egy mesét, madarat, 
úgy szárnyal mint a gondolat. 


Erősebb griffnél, héjánál, 
boszorkányt fölkap, hajánál. 


Felhőben alszik, tolla kék, 
hódol neki a hegyvidék. 


Lombokat tépdes, tolla zöld, 
alatta úszik, leng a Föld. 


Mondok egy mesét, kiskutyát, 
adj neki házat, skatulyát. 


Skatulyára fess ablakot: 
kutyácska, ez a te lakod. 


Füle mint a bársony, semmi nesz, 
meg nem szökhet, mert észrevesz! 


Kutyácska, mondom, jól vigyázz, 
össze ne dőljön, hupp, a ház. 


Mondok egy mesét, kiszebra, 
ülj mellém, gyere, a padra. 


Ropogtass répát, törj diót — 
szereted tán az indigót? 


Indigó, mangó, cukornád — 
abban lakik az okosság. 


Zebra, te csíkos, ficánkos, 
puha vagy, mint a kisvánkos. 


Mondok egy mesét, vadkörtét, 
törpék az ágát letörték. 


Sírt a kis fácska, fájt a seb, 
fának se mindegy, sejtheted. 


Törpék az ágát fölvarrják, 
éltető szerrel ragasztják. 


Őszre a körte megérik, 
táncol a fűben derékig. 


KÁNTOR ZSUZSA 


SZAMOLAIK 1004 KEL 


Vacsora és mosdás után, már hálóingben, a Kislány 
odakuporodott a szekrény sarkába Abuék elé. Vitte a 
kockás füzetét, mutatta nekik: 

— Ezt írtam. Tetszik? Mit szóltok hozzá? 

A kockás füzetben ez állt: 

12345678910 

— Nagyon tetszik! — kiáltott Hamil-mackó. 

— Hát igen — dícsérte Füfü —, ügyes vagy, a leg- 
ügyesebb a világon! 

— Ezek micsodák itten? — kérdezte Abu elefánt. 

— Számok — mondta a Kislány. — Egytől tízig. Most 
számolni fogunk. Számolni tudni kell. Megtanítalak rá 
titeket is. Jó? 

— Az bizony nagyon jó lesz — lelkesedett a hosszú- 
fülű Füfü. Hamil is bólogatott: 

— Tudunk ugyan számolni, de gyakorolni nem árt. 
Hanem előbb még, légy szíves, mondd meg nekem: ez 
az első itten, miért félkarú? Valami baja történt, fáj 
neki talán, azért dugja a háta mögé a másikat? Nem 
valószínű, mert az látszana; olyan vékony a törzse, 
olyan sovány! 

— Miket tudsz te kérdezni! Ez nem fontos, Hamil. 

De a kis sárga mackó széttárta a karját: 

— Kettő van, látod, nekem is. És általában minden- 
kinek. Persze lehet, hogy ez az EGY karja olyan erős, 
hogy evvel is elboldogul. Felemel vele, ha kell, egy 
zsákot, de hogyha úgy jön a sora, még a malomkereket 
is. Csakhát szokatlan — ennyi az egész. Ha már egy 
karja van — hol tartja a másikat? Kíváncsi vagyok, 
hogy mit szól ehhez a többi Szám! Ugy hívják-e egymás 
közt: Félkarú Óriás? No, persze, Óriásnak nem lehet 
mondani, mert épp akkorára rajzoltad, mint a többit. 

— Nem RAJZOLTAM. Írtam — mondta a Kislány 
—, ez nem rajzolás. És most figyeljetek; kezdjük a 
számolást! 

Füfü lelkesen ugrándozott: 


— Az nagyon jó lesz, nagyon! És persze nem RAJ- 
ZOLTAD, hanem IRTAD a számokat. És — gyönyörű- 
en! Szép sorban állnak, mint a katonák. Egyenes a sor. 
Egy se lép ki. Se előre, se hátra. Hanem van itt valami 
furcsaság. Ha már ilyen szépen, rendesen állnak, mi- 
ért bámulnak össze-vissza? 

A Kislány megigazította a korall láncot a nyakában. 
Oldalt hajtotta a fejét: 

—- Nem értelek, Füfü. Ezek nem katonák. 

— Jó, tudom, de azért mégiscsak feltűnő — mondta 
Füfü. — Az egyik idenéz, a másik oda. Itt van például, 
tessék, és rábökött a fülével: 

3— 5 

— Látod? Hátat fordítanak egymásnak. Mint akik 
összevesztek. Miért? 

Mackócska bólogatott: 

— Ez a Hármas itten nagyonis felfújta magát. Köny- 
nyen lehet, hogy ő kezdte a verekedést. Nem biztos, de 
lehet, hogy nem az Ötös a hibás. Az Ötös, az csak 
később lett dühös. Jó lenne tudni, min kaptak hajba, 
hogy melyik kezdte, igen: az mindig fontos. Lehet, 
hogy nem NAGYON fontos, de éppenúgy lehet az is. 
FEBR ha össze akarjuk békíteni a haragosokat. 

— ÖSSZEBÉKÍTENI? Haragban vannak? — és a 
Kislány szájába kapta a korall láncot, mint mindig, ha 
eltűnődött valamin. Megrázta a fejét, mire arca körül 
szétrebbent sima, fekete haja, mint egy függöny. Aztán 
visszahullt. 

— Sejtelmem sincs róla, min vesztek össze, ha ösz- 
szevesztek. Nem könnyű kitalálni. De most tanuljunk, 
mondjátok utánam a számokat hangosan! 

S már kezdték volna végre, de Hamil hetykélkedett, 
hogy ő ezeknél cifrábbat is tud: — 

— TÍZMEGEZERMEGMILLIÓSZÁZMEGEZER!  — 
brummogott. 

Hanem akkor rátrombitált Abu: 


födte. dú  ! ő KEL d vézna 


— Vond vissza, szívd vissza gyorsan ezt a hosszút! 
TÍZMEGEZERMEGMILLIÓ MICSODA? Jó, vagy valami 
ROSSZ? És ha — MÉRGESKÍGYÓ ? Félek, jaj, borza- 
lom, hagyjuk ezt! — és reszketett a tappancsa is. 

A Kislány megsimogatta Abu oldalát, ahol kilátszott 
belőle a kóc: 

— Ne félj a számoktól —, számolni tudni kell. Majd 
megtanítalak rá. 

Hanem akkor megszólalt a másik szobában az óra, 
és kilencet ütött. 


— Megismeritek a Kilencest a füzetemben? 

Vaktyúk is talál szemet, Füfü rábökött: 

— Ez az. Hát látszik, álmos. Lekókad-horgag, lábára 
hajtja a kerek fejét. 

És álmos volt a Kislány is: 

— Folytatjuk a számolást a legközelebb. Jó? 

— Nagyon jó, persze! — lelkesedett Füfü. 
— Hamil-mackó pedig utána szólt az ágyba: 

— Addigra kitaláljuk, és elmondjuk neked, hogy mi- 
ért vesztek össze egymással a Hármas, meg az Otös! 

Piciállat megszökött. Kiugrott Miki kezéből és be- 
iszkolt a heverő mögé. 

Piciállat hörcsög volt, de nem aranyhörcsög, hanem 
jóval kisebb annál: törpehörcsög. Nagy, fekete gyöngy 
volt a szeme, és szelíd volt, legalábbis mostanáig. 

— Fogjuk meg! — kiáltottuk, és bekerítettük a heve- 
rőt. Piciállat kinézett itt, kikukucskált ott, aztán kirohant 
középütt, ahol senki se várta. Elsurrant a fal mellett, s 
hirtelen bebújt egy apró hézagba a beépített szekrény 
alján. Onnan nem piszkálja ki senkit 

Álltunk a rés előtt, és vártunk. Amikor eluntuk a 
várakozást, lefeküdtünk aludni. Miki gondosan egy fél 
szem cseresznyét tett a nyílás elé. Ez volt Piciállat 
kedvence. 

Reggelre kelve a cseresznyének nyoma veszett! El- 
tűnt a mag is, amit a tálkájába szórtunk. Békén hagytuk 
hát Piciállatot, s így etettük egész nyáron át. Úresen 
maradt lakóhelye, az üvegfalú terrárium. 

Piciállat lett a mi titkunk. Csak mi tudtuk, hogy laká- 
sunkban vadon, szabadon él egy éjszakai állat. 

Nem zajongott, nem rágicsált, nem piszkított. Semmi 
nyoma nem volt. Csak néha pillantottuk meg, ha az 
éjszaka közepén érkeztünk haza, amint rezgő-mozgó 


as Igaz történet Piciállatról me 


bajuszkával fut apró lábain valahova, mint akinek sür- 
gős dolga van. 

Eljött az ősz, a hűvös idő, s egy napon észrevettük: 
megbarnult, összetöppedt a szőlőszem, amit Piciállat- 
nak gurítottunk a réshez. 

Aggódva kérdezgettük egymást. 

— Mi történt vele? Elpusztult talán? 

— Egér! Egér! — visított a szomszédasszonyom. 
Kint állt az erkélyen, és egy seprűvel hadonászott, — 
Csak. . . nincs szívem agyonütni, olyan aranyos. . . 

Átrohantunk hozzájuk. Igen, Piciállat ült a muskátlis- 
ládában, és érdeklődve nézte maga körül a felfordu- 
lást. Nem is ellenkezett, amikor Miki lágyan megfogta, 
és visszavitte a terráriumba. 

Ugy élt újra, mint régen. Szelíd volt és barátságos. 

Amikor beköszöntött a tél, elővettem meleg kabáto- 
mat. De jaj! Valaki lyukat rágott a gallérjába! Én tudom 
jól, hogy kicsoda! De ha odatűzök a lyuk fölé egy 
bőrből készült díszlevélkét, nem is látszik semmi. 


Amikor elővettük téli csizmáinkat a szekrény al- 
jából, akkor néztünk csak nagyot! Itt járt talán a 
Mikulás? 

Mert minden csizmában volt valami! Egyikben rizs, 
a másikban felesborsó, a harmadikban bab. Találtunk 
lencsét meg búzát összekeverve. Volt kukorica a csiz- 
mában, papagájeleség, sőt, levestésztát is ráztunk ki 
belőlük. Nevetett az egész család. 

— Piciállat, hogy jutottál be nap mint nap a kamrá- 
ba? Hogy másztál fel a magas polcokra? Hogy hordtál 
ennyi mindent a pofazacskódban be, a szekrénybe? 
Hányszor térültél, fordultál éjszakánként? 

Piciállat nem válaszolt. Lustán hevert a terrárium- 
ban, és fekete gyöngyszeme elégedetten csillogott. 


Grafika: NAGY KRISZTINA 

A kép és vers 

az Egérország című 
meséskönyvből 
származik. 

Írta: 

Szabó Zoltán 
Rajzolták: 

Szabó László 

és Szabó Magda 

A könyv 
nyomtatásban 

nem jelent meg, 
saját örömére 
készítette 

és forgatja 

a Szabóék családja. 
Köszönjük, 

hogy minket is 
engedtek 
belepillantani. 


Y d 


ALLATVASAR 


t a 


De egy ÖsgL napon t 
H2eg nera volt knovenber Szürke mu 


Fénskerkonjba volnánk 
Sok rokon, , 
gotta ba csolt minket Ter tartana minket 
égy 


gyellen ember . "Hinor falatobon  . 
9 elvüt a vasarba , ieezote el csak fiam, 
Ééladott bennunket eti tul a racsokotz 
ta. men lüttuk DokRmÜlió dolgos 

crep szülöföldünket ! éger el szabadota . 
€s hogy olyan kedves, 

Mhozrank a gaxdank , 

(anak köszönhetjük, 
izas Te ök ab end 


ÁLLATVÁSÁR 


Karlócai Marianne játékoskönyvéből 


A gyermekek létszámától függően 
válasszunk vásárlókat, akik sok álla- 
tot ismernek (minden 5-6 játszóra 1 
vevő). Küldjük ki a vevőket a szobá- 
ból! 

A bent maradtak sorban választa- 
nak maguknak egy-egy állatnevet, 
amit jól megjegyeznek, ezt vissza is 
kérdezhetjük. 

A vásárlók az ajtón kívül sorba 
állnak, majd egyenként bejönnek; 
egyszerre csak egy vevő lehet bent, 
nehogy a többiek meghallják, mit 
kér. 

Ha a vevő bejön, köszön, mintha 
üzletbe lépne: ,Jó napot kívánok, 
kérek szépen egy őzikét." Az egyik 
gyermek, az állatkereskedő, fogadja 
őt, és ha van a kért állatból, akkor 
azt félreülteti, hogy ennek a vevőnek 
itt gyűljenek össze a vásárolt állatai. 
Ha nincs a kért állat, kitapsolják. Ki- 
megy, és beküldi a következő vevőt. 

Így járnak ki és be, míg az állatok 
száma megcsappan. Ha már nagyon 
kevés az állat, vagy pedig hosszúra 
nyúlt a játék, akkor mindannyian be- 
jöhetnek, és a sorrend betartása 
nélkül kérdezhetnek. Segíthetünk az 
állat életmódjára vagy valamely tu- 
lajdonságára utalással, pl. vízben 
él, és hátrafelé megy, vagy erszény- 
ben hordja a fiát. 

A vásárlók ne árulják el egymás- 
nak, hogy mit kértek bent a szobá- 
ban. 

Amelyik vásárló a legtöbb állatot 
vette meg, az győzött. 

. A négyzetlapot mindkét irányban felezzük és nyissuk 


szét. 


. Hajtsuk meg az átlókat. 
. Húzzuk meg az oldalfelezőket, terítsük szét a papirost és 


fordítsuk át a másik oldalára. 


. A négy sarkot hajtsuk a középpontba, nyissuk szét a 


papirost és fordítsuk vissza. 


. Fogjunk meg alulról két szomszédos csúcsot, mindegyi- 


ket lapítsuk össze az átlóvonal mentén. 


. Fektessük az asztalra, hogy csónak formát kapjunk. Ala- 


kítsuk ki a másik csónakot is. Fordítsuk át a papirost. 


. Két egymás mellett lévő háromszögből az egyiket csúsz- 


tassuk bele a másikba mindkét oldalon, így kialakul a 
vályú. Meg is ragaszthatjuk, hogy jobban tartson. 


. Vágjuk be alul a vályú közepét mindkét oldalon. Közepé- 


től kezdve hajtsunk egy ferde vonalat a csúcsok felé. Így 
biztosítjuk, hogy a vályú ne boruljon fel. 


MALAC 


io 
2. a. 
3. á. 


4. á. 


5. á. 
6. á. 
Tata 
8. á. 


Négyzetlapunkat hajtsuk félbe. 

Felezzük a felső lapot, tegyük ezt a másik oldalon is. 
A két felső csúcsot hajtsuk le az alsó vonalra, majd 
fordítsuk vissza. 

Emeljük fel az egyik alsó sarkot és hajtsuk a fenti vonal 
középpontjába, hogy egy háromszöget kapjunk. A másik 
háromszög meghajtása után a túlsó oldalon ismételjük 
meg ezt. 

A jobb oldali háromszög középen fekvő csúcsát hajtsuk 
kifelé. 

A jobb oldali csúcsokat fordítsuk lefelé lábnak, ugyanezt 
tegyük a túlsó oldalon is. 

A farkat húzzuk fel a két lap közé, az orrot pedig hasonló 
módon nyomjuk tömpére. 

Elkészült a malac, rajzoljunk rá szemet. Készítsünk 
anyakocát a sok kis malac mellé, és állítsunk eléjük 
vályút, hogy a kukoricaszemeket jó étvággyal elfo- 
gyaszthassák. 


Ma ünnepélyesen rácsatoltuk hez 4 Mi lesz, 

Rikkire a nyakörvet. Eeen rtl TESET SS tt ha a pórázt is megkapja? 
Rókásárki Cézár nem örült f ; 
a szép ajándéknak, 

SŐT! — egyenesen utálta. 
Ide-oda tekergett a padlón 
és a nyakörvet vakarta. 

F jú a indul a lakásban, 


még a fürdőszobába 
! is beoson 
a szellőzőnyíláson 


keresztül, lábai folyton szét- kíváncsian szaglászik, 


csúsznak a parkettán, SZIMATOL, 

AK rág és RÁGICSÁL 
ú d Ea mindent, amit elér: 
mert neki is, 
(mint minden kiskutyának) 
használnia kell 


a fogait. 


zoknit, doboztetőt, , fakanalat, papírgombócot 


Írta és rajzolta: GAÁL ÉVA 
SÁV; folytatás A 


tömör, pici gumilabda 


tő) F.a 

b j 
JT -Szzzz ű 
bh ót 
gumikarika rongydarab. : 


Mit is olvastunk a kutyakönyvben? MI NEM LEHET A SZÁDBAN? 

VESZÉLYES LEHET: a belül üres gumilabda, 
a sipítós gumijáték 
meg a szívacs, 
mert elzárhatja 

(gl a kiskutya beleit 

[ és NEM TUD KAKILNI. 


Rókásárki Cézár morogva rázza a papucsot, 
, vadászosdit" játszik: 
gondolatban ZÁSEMÉR 
MEGFOGTA A RÓKÁT! sv 


RL 
Azért 
tetsz 

ArKoZoNnKÉPI Pe 


Volt a világon egy átkozott pipőretyúk. A kert 
alá járt kapargatni, a kert megdőlt bánatá- 
ban. Arra szállt egy varjú, azt mondja: 

— Mi lelt tégedet, kert? Eddig te mindég 
talpon voltál, most meg ki vagy dőlve. 

A kert így válaszolt: 

— Hallgass ide! Volt a világon egy átko- 
zott pipöretyúk, ide járt kapargatni, bánatom- 
ban kidőltem. 

Kapta a varjú magát, bánatában kitépte az 
összes szárnyatollát. Nem bírt szállni. 
A kertben egy nagy diófa felé ugrált. A diófa 
elcsodálkozott rajta : 

— Mi lelt tégedet, varjú? Eddig mindig 
rám szálltál, leghegyembe fölálltál, most 
meg még szállni sem tudsz? 

— Hallgass csak ide! Volt a világon egy 
átkozott pipöretyúk, kert alá járt kapargatni, 
a kert kidőlt bánatában. Én meg kaptam, ki- 
szedtem a szárnyamat! 

Kapta a diófa, bánatában letördelte az 
ágait. Csak a csonkok maradtak. Arra ment 
egy szarvas, bement a kertbe. Elkezdett cso- 
dálkozni: 

— Mi lelt tégedet, diófa? Eddig te milyen 
szép ágas-bogas voltál, most meg lehullott 
minden ágad a földre! Mi lelt téged, ki bán- 
tott? 

A diófa így válaszolt: 

— Hallgass csak ide! Volt a világon egy 
átkozott pipöretyúk, kert alá járt kapargatni, 
a kert kidőlt bánatában. A varjú kiszedte a 
szárnyát, én meg kaptam, letördeltem az 
ágamat. 

A szarvas meg mit tett? Nekiaggatta a 
szarvát a fa törzsének, s letördelte bánatá- 
ban. Elment nagy búsan le a tóra, hogy vizet 
igyon. Amint beleáll a tóba, az nagyon elcso- 
dálkozik rajta: 

— Mi lelt téged, szarvas? Eddig te ágas- 
bogas voltál, most meg nincsen szarvad? 
A tükrömben olyan szépnek látszottál! 

A szarvas így válaszolt: 

— Hallgass csak ide! Volt a világon egy 
átkozott pipöretyűk. Kert alá járt kapargatni, 


a kert kidőlt bánatában, a varjú kiszedte a 
szárnyát, a diófa letörte az ágát, én meg 
letörtem a szarvamat. 

Kapta a víz, vérré változott bánatában. Ép- 
pen lement egy szolgáló a tóra, hogy vizet 
vigyen a tanyára. Látja, hogy csupa vér a víz. 
Elcsodálkozott rajta : 

— Mi lelt tégedet, te tó ? Eddig milyen szép 
tiszta voltál, most meg csupa vér vagy! 

A tó így válaszolt: 

— Hogyne lennék csupa vér! Volt a vilá- 
gon egy átkozott pipöretyúk, kert alá járt ka- 
pargatni, a kert kidőlt bánatában, a varjú 
kiszedte szárnyát, a diófa letörte ágát, a 
szarvas letörte szarvát, én meg kaptam, vér- 
ré változtam. 

Ezt végighallgatta a szolgáló. Földhöz 
vagdosta a köcsögöket. Elment haza víz nél- 
kül. Otthon a gazdaasszony azt mondja neki: 

— Mi lelt téged, te szolgáló? Se köcsögöt, 
se vizet nem hoztál! Máskor mindig ügyes 
voltál! 

A szolgáló így válaszolt: 

— Volt a világon egy átkozott pipöretyúk. 
Kert alá járt kapargatni, a kert megdőlt bána- 
tában, a varjú kiszedte a szárnyát, a diófa 
letörte az ágát, a szarvas letörte a szarvát, 
a víz vérré változott, én meg kaptam, földhöz 
vagdostam a köcsögöket. 

Az asszony meg éppen kenyérnek való 
tésztát dagasztott. Amikor a szolgáló elmond- 
ta a baját, az asszony bánatában falra tapasz- 
totta a tésztát. Bement az ember, kérdi: 

— Hát téged, asszony mi lelt? Eddig te szé- 
pen dagasztottál, szép kenyereket sütöttél ! 
Mit csináltál most? Falra tapasztod a tésztát? 

Azt mondja az asszony: 

— Hát hogyisne! Volt a világon egy átko- 
zott pipöretyúk. Kert alá járt kapargatni. 
A kert megdőlt bánatában, a varjú kiszedte 
a szárnyát, a diófa letörte az ágát, a szarvas 
letörte a szarvát, a víz vérré változott, a szol- 
gáló földhöz vagdosta a köcsögöket, én meg 
bánatomban a falhoz tapasztottam a tésztát. 

Kapta magát az ember, eldarabolta a ju- 
hok lábát! 

Akkor aztán gúvasztott egyet a szemén, eny- 
nyi épp elég volt neki. Kapta az átkozott pipöre- 
tyúkot, elcsapta a nyakát. A gazdasszony olyan 
levest rittyentett belőle, hogy még a király is 
megnyalta volna utána a tíz ujját. 

CSONKA 


A négy papagáj mindegyikéről hiányzik 
egy részlet 


amely a többinél megvan. 
Egészítsd ki őket! 


üldd be a megoldást! 
Ne Es megírni, hány éves vagy! 


Játékszakértő: Dr. PÁLI JUDIT 


A föld mélyén, avarba takarva türelmesen várnak a kis vakondokok. 
Anyjuk a legrövidebb úton siet hozzájuk. 


Írd meg, mit szed össze út közben! 
Ne feledd megírni, hány éves vagy! 

Az öt képrészlet közül 

az egyik nem a 26. oldalon látható 
nagy akváriumból származik. 
Melyik az? 

Küldd be a megoldást! 

Ne feledd megírni, hány éves vagy! 
Beküldési határidő október 31! 

A szerencsés nyertesek névsorát 
november 6-án 

a televízió is ismerteti 

a , Meséről mesére" előtt. 


Fotó: Kauniítz Tamás 
Játékszakértő: Dr. Páli Judit 


KÁNYÁDI SÁNDOR 
Osz 

Reszket a Küküllő, 
sovány, hórihorgas; 


félő, hogy egy kortyra 
kiinná a szarvas. 


Kiálló kövek közt 
kering, citerázgat; 
üggyel-bajjal tudja 
átfolyni a gátat. 


Biztatja a nap, 
régi jó barátja: 
sugarait olykor 
belé-belémártja. 


S amikor elfárad, 
ab szíves vontatónak 
a fürge halacskák 
elébe fogóznak. 


i S a parti fűzfák is 
99 mind előredőlnek, 
Vt mutatják az utat 

a vén Küküllönek. 


